Lo-Renz-O/malagasy-sentence huggingface dataset:
Araka io ohatra iray naseho io dia azo atranga miaraka ny singa samy hafa mikasika ny lesona amin’ny fandrafetana ity fitaovana enti-mianatra ity. Hita eto, ohatra, fa any anatin’ny fepetra mifehy ny fitadiavana ny marina sy ny toetrany no atranga ny fomba fiteny na ohabolana samihafa. Koa tsy voatery omena zana-dohateny mitokana ny fanehoana ireny. Fomba maro no azo ampiasana ny takelaka famintinana, toy ny fanaovana petadrindrina na koa boky kely azo kirakiraina eny rehetra eny. Ny asa nataon’ny mpianatra anefa dia tokony hojeren’ny mpampianatra hatrany na feno izany na tsia. Mandritra ny fijeren’ny mpampianatra ireny asa ireny ihany koa no hanomezany torohevitra ho fanatsarana kokoa ny fomba fiasan’ny mpianatra. Noho ny fahatsapana fa mitaky fahaiza-manao manokana ny fananganana ity fitaovana fianarana ity dia azon’ny mpampianatra atao ny maneho ohatra iray na maromaro ho fitarihana ny mpianatra102. Anisan’ny misarika ny mpianatra hanana fahaleovantena eo amin’ny fianarana ataony ity fomba fianarana ity. Ao anatin’izany mantsy dia izy ihany no mamokatra ny fomba mahomby hoentiny manorina fahalalana. Ambara fa rehefa mahaleotena ny zatovo dia mitombo ny fahaiza-manaony sy ny finiavany hanao asa iray ary manana fahatokisan-tena izy amin’ny fanatanterahana izany lafortune et mongeau, 2002 217 103. Izany no maneho fa ny fanorenana tsikelikely ny fahaleovantenan’ny mpianatra dia anisan’ny fototra lehibe mampivelatra ny maha izy azy ny tenany.
Hoy i françois mauriac mialoha ny zavatra rehetra ny tantara foronina dia fanovana endrika ny zava-misy, fa tsy fandikana azy fotsiny 47 izany hoe, ny tantara foronina dia tsy maintsy miainga amin’ny zavatra tena misy. Tsy famerenan’ny mpanoratra ny zava-misy fotsiny anefa, fa fanovana izany amin’ny endrika kanto sy mahaliana ny mpamaky.
Mihira ary hira mitovitovy amin’ny hira fanao amin’ny vakodrazana. 102 karazana tranovorona fa kely noho izy fampiasaina amin’ny faty lena, vita amin’ny simenitra sy fasika 1m ny halavany ary an-tsasametratra ny sakany. 103fanazavana nomen’i tabavy marceline, 75 taona monina ao marogisa maroantsetra ny 04 may 2013 tamin’ny 3 ora tolakandro sy tongavelo françois, 56 taona, mpampianatra monina ao ankiakandrefana ny 05 may 2013 tamin’ny 4 ora tolakandro. 104araka ny voalazan’i razafintsalama a ao amin’ny boky -finoana sy ny fomba malagasy? , ed. Md st paoly, antananarivo, 2004, tak. 123 hoe ? Mazàna dia heverina fa mifanahatahaka amin’ny fomba fiainan’ny velona ny fomban’ny maty izany no antony ampombaina azy ny zava-tiany toy ny fitafiany, ny toaka, ny ombiny. 105 fombafomba atao amin’ny olona efa maty ka anomezana azy ny anjara fananany tamin’ny fahavelony.
Ny fahaleovantena tsy fanomezan-dasy l’indépendance n’est pas qu’on laisse s’installer, ny tenin’ny vahiny hasolo teny gasy a la place du malgache, un parler étranger fa fahaleovantena derain’izay mitazana mais une indépendance qui nous vaudra l’éloge, hanandratra ambony ilay fitenin-drazana. Si, de nos pères, la langue est mise aux premières loges.
Anisan’ny fiompiana hita ao amin’ny faritra vakinankaratra ihany koa ny fiompiana landy. Ahitana karazany roa izany ny landy be, izay eo ambany tantsoroky ny centre séricicole d’antsirabe ny fiompiana azy ny landy zana-tany, izay mihamanjavona satria mihalany tamingana ireo landy ho ompiana, tranainy ny fomba fiompiana ka tsy tian’ireo mpiompy tanora, mora vidy kokoa noho itsy voalohany.
Pour avoir une idée de ce qu’est le asa ampinga, nous avons étudié auparavant l’environnement naturel, économique, historique de la région et la pratique proprement dite. Nous avons utilisé plusieurs outils interview nous avons utilisé la discussion libre parce que les gens que nous avons rencontrés ont peur de parler de ces cultures aux étrangers. En plus, très peu de gens connaissent encore vraiment l’origine et la signification de cette pratique.
Ny tanjon’ny lahateny mamaritra izay tokony ho endrika isehoan’ny mpiteny ny tanjon’ny lahateny satria fanampina fomba enti-mamantsika izay tiana hambara ao amin’ny itenenana izany. Ohatra rah ate hananatra ny tanora no tanjon’ny lahateny dia endrika matotra sy hentitra no tokony isehoana mba hahatonga saina tsara ireto farany.
Ny a ko ny a mi n’ny osa mi a i na a na ty fe ri ny 1 2 3 4 5 6 7 8 9 10 11 12 13 14 15 16 17 18 19 a vo ka fa ndri ho 1 2 3 4 5 6 natao koa ho fanehoana ny tsy fitoviana io endrika iray io. Etsy andanin’izany, ampifangaroan’ny mpanoratra ireo endrika andalana ireo ao anaty asasoratra iray. Nentiny hanehoana ny fihetsika ataon’ireo olona mivavaka mba hialana amin’ny fahoriana. Ao amin’ny misitrany no ahatsapana fa tsy voafehin’ny mpanoratra intsony ny teny avoaka rehefa poritra ka mitady fanampiana ny olona.
Tiany ampitaina avy amin’io teniny io fa na aiza na aiza toerana aleha , tsy maintsy misy onja na sedra lalovana. Tsy azo andosirana izy io fa ny tokony hatao dia ny mivonona hisetra azy. Toa efa lalàm-pianan’ ny zanak’ olombenona mantsy izy io, raha araka ity nambaran’ i. P. A. Ity ihany misy fiainana misary lalà-marina zara raha ahitana lesoka amam- piakarana, fa misy kosa ny fiainana manonja aoka izany, tsofin’ ny rivo- maherin’ ny vintana ka asavoanany hanaka-danitra vao alentiny hidona any am- paran-tany, atopatopany, avalombalony, akarapony amin’ny haram-bato vao atorany eny amin’ny tora-pasika hiala sasatra, na hiala aina. 61 miseho amin’ny endriny roa ny fiainana , araka io tenin’ i. Pa. Io ao ny fiainana feno fahasambarana. Io ilay ambarany hoe fiainana mizotra misary lala-marina ao kosa ny fiainana misetra olana maro, mandalo onja sy tafiotra. Hoy ihany i. A raha milaza izany fa misy kosa ny fiainana manonja aoka izany, tsofin’ ny rivo-maherin’ ny vintana. Dia toa izany koa ny fitiavana. Misy ny fitiavana feno fahasambarana, fa misy ihany koa ny fitiavana misetra ny onja maro. Matetika raha vao eo am-pitsiriana ny fitiavana dia misononoka, feno fahasambarana. Rehefa tafaroboka tanteraka anefa ka mifanerasera ela ao an-tokantrano ao ny mpivady dia miseho ny olana maro. Tanteraka tokoa ny hoe tokonam-bary aza iadiana manomboka manonja ny alona, indraindray dia mihahenjana ny tady, nandalo izany ny fiainam-pitiavan’ ny eja. Ilay felam-pitiavana nivelatra tsara teo. Ilay fitiavana feno teny mamy sy toky mamy, ary orokoroka sy tambitamby teo. Ilay olon-droa nanjary iray teo, dia nolalovan’ ny rivo-mahery, natopatopan’ny onja ary navalombalon’ ny riaka. Inona avy tokoa moa izany onja na sedra nolalovany izany ? Raha ny diam-penin’ ny eja nojerena dia taratra ao ny sedra roa nolalovan’ ny fitiavany. Ny sedra nanjo azy talohan’ ny fanambadiany. Teo kosa ny onja nihatra taminy teo anivon’ ny tokantranony.
Fahaiza-miady marina zay miafina takarina no tambim-piarahana aminao ry fahafahana ! V. A tak 69-70 and 3 raha fintinina, ny fahitan ny lyra ny zava-misy, ny zavaboary sy ny tontolo manodidina azy, ny vanim-potoana nolalovany, no nanosika sy niteraka ny aingam- panahy tao aminy. Hery tsy hay tohaina ao amin ny mpanoratra ny aingam-panahy. Andeha hojerena indray ny nahatonga azy hanoratra.
Ny olana eo amin’ny toe-karena amin’ny ankapobeny dia ny hanala ny mponina ao anatin’ny tsy fahampiana indrindra ara-toe-karena no vain-dohan-draharahan’ireo mpanao asa fampandrosoana satria ny fampandrosoana dia ady atao mba hananana betsaka sy mihoatra hatrany 42
Tsy mivaona amin’ny voalaza teo aloha ny lalana izoran’ny fanontaniana. Mikasika mivantana amin’ny lahatsoratra ihany ny fanontaniana voalohany, fandalinana koa ny fanontaniana faharoa, ary fikarohana hatrany ny fanontaniana fahatelo. Tsara anefa ny manamarika fa arakaraka ny firosoan’ny lesona no mahatonga ny fanontaniana ho sarotra. Mandeha miandalana ny hasarotry ny fanontaniana. Mbola mora ny fanontaniana any amin’ny fanombohan’ny boky. Mitombo miandalana ny fahalalana, ary mitombo tahaka izany ihany koa ny fanontaniana, sady mihasarotra. Faranan’ny fikarohana hatrany izany.
Teo amin’ny sehatry ny literatiora am-bava no niasana. Noho izany dia tsy maintsy misy akora iangana amin’ny asa fikarohana. Noraiketinay an-tsoratra izy ireny mba tsy ho verivery foana noho izy ireny mirakitra ny haren-tsaina na ny vakoka ho an’ny taranaka fara mandimby. Izany tsy akory tsy manary velively ny maha am-bava ity zafindraony ity, fa fitahirizana azy ireny holovain-taranaka ihany no nataonay, satria ny teny mandalo fa ny soratra mitoetra hira zafindraony 82 àry no notsongainay hanaovana ity asa fikarohana ity. Ary nalahatray araka ny fotoana nahazoanay azy tamin’ireo kaominina notetezinay tao anatin’ny disitrikan’i fandriana. Izany hoe raha iverenana kely ny isan’ireo kaominina ao anatin’ny disitrikan’i fandriana, dia misy 13 izy ireo, ary saika nakanay santionany avokoa izany, ka tsy vitsy tamin’ireny lahabolana voaangonay ireny no niverina, hany ka tsy maintsy nanao sivana izahay tamin’izany. Fa fandriana, miarinavaratra, sahamadio, mahazoarivo, tatamalaza, fiadanana, ankarinoro, ary milamaina no tena nahazoanay angona nandritra ny fotoana nanaovana fanangonana tany an-toerana. Ary farany dia ireo karazan-dahabolana hafa fahita ao fandriana izay nosokajinay ho roa izany. Ireo lahabolana tsy hiraina kabary, angano, ohabolana, ankamantatra, ankifidy. Ireo lahabolana hiraina ankoatra ny zafindraony horija, rango, vakodrazana, marakely.
Ny fisehon’ ny asa sorany nanomboka teo amin’ny faha-18 taonany izy vao nanoratra folo taona taty aoriana, anefa , izany hoe ny 1997 vao nivoaka an-gazety voalohany ny asa sorany. Tao amin’ny midi madagascar no nivoahan’ izany. Ny tononkalo hoe dada io nivoaka an-gazety voalohany io. Dada roa taona lasa izay no nandaozanao anay ry dada tiana fihantana be fitia sy fihantrana
Fankatelemana safomorona no atolotray an andriamatoa andriamanatsilavo seth, izay nitarika anay nandritra ny asa manontolo. Tsy nikely soroka, tsy nitandro hasasarana, tsy nandry andro, tsy nandry alina tamin ny fikatsahana izay hahatsara ny asanay. Hotahiana tahaka an- dratatamo anie ianao, ka hitroka ny tsiron ny tany, higoka ny andon ny lanitra, ary hisonenika amin ny hazavana tsy manam- pahataperana.
Lasa ny fahavaratra. Tany hafa sy fo hafa no irotsahany ankehitriny. Eo am- pitsinjovana an’iny tonon-taona anankiray iny, inona no tonga ao an-tsaina? Ny sarin’ny fiainana ny sarin’ny adin’ny fiainana. Ny maraina fanantenana, ny antoandro ahiahy, ny hariva ranomaso. Nony ampitso, dia tonga indray ny maraina. Dia toy izany hatrany hatrany. Fa ankehitriny, indro tonga ny ririnina. Inona kosa re no sary asehon’ity tonon-taona ity? Jereo ny rahon’ny habakabaka dia mbola mety manopy manja ihany toa endriky ny fahavaratra tsy mbola tapitra; ny erika koa indreny mifafifafy mahavonto, toa sarin’ny oram-pahavaratra nohanifisina; ny rivotra koa injany mifofofofo, ka na tsy nitoetra ireo oram-baventy aza dia mivimbim-panala mahangoly. Raha izany no zohina an’eritreritra, ka ampiana an’izato fisovokin’ny ririnina mi-andalana, izay samy hafa dia samy hafa lavitra amin’ny fahatampokin’ny fihavian’ny fizarantaona namany dia toa tsy inona fa fahavaratra kely, fahavaratra farany, fahavaratra antitra ny ririnina. Ary tahaka ny fiafarana sy ny fahanterana rehetra dia andron’ny fahanginana sy ny fieritreretana. Dia indro fa toa feno fahanginana sy fierem-panahy ny lanitry ny andro ririnina. Mitambatra ireny ka manjary oriory ny fo, mitambelona ny alahelo, mba ho enti-mana-marina fa ny olombelona dia zanaky ny andro tokoa. Ary ny andro dia fahavaratra antitra manjombomjombon-drahona. Iray amin’ireo ahiahy aman’alahelo niara-tonga tamin’ny ririnina, na nialoha lalana azy aza, no andeha hamaranana ny resaka. Izany dia tsy inona akory fa ny vetsovetson’ireo mpirovi-damba ririnina , ireo lesoka fihandrinan’ny rano , ireo ory falehan’ny sento .
Ao amin’ny 130 sy 131 dia ilazana ireo olona izay manao zavatra tsy mety manodidina ny toerana fonenany. Ny mpamosavy dia olon-dratsy izay azon’ny maro an- tsaina ny asany ary ny malemy dia maneho tsy fihetsehana. Ny tay indray dia zavatra maloto ka tsy tokony hatao manodidina ny tena. Izay haratsiana izay no hevitra voizin’ireo ohatra ireo ka atafy ny olona tenenina. Ilazana ny olona manao ratsy manodidina ny fiarahamonina misy azy ireo tohin-teny ireo. Noho ny fanitarana tafahoatra izay haratsiana izay no mahatonga azy haneho ny mpiaramonina na mpiara-mianatra mifankatia izay heverin’ny sasany fa ratsy.
Ny betsingita sy ny ambatomainty. Mifampiteraka izy ireo ary nifanaraka fa tsy hifanao ratsy. Manana ny rafitra fifampitondrany izy roa tonta ireo, ary tsy maintsy mifanasaha sy mifanompa. Mino izy ireo fa ny ompa sy ny asaha ifanaovany dia mitondra soa ho azy ireo. Noho izany tsy maintsy valiana mandrakariva satria samy maniry ny soa sy ny tsara ny tsirairay avy. Manana adidy mavesatra ny samy mpiziva, ary samy miezaka manao izay hahatontosany izany amin’ny zavatra rehetra miseho eo amin’ny lafim-piainana andavanandro na amin’ny fifaliana na amin’ny fahoriana. Koa tsy misy mitarain- tana-miempaka amin’ izany fa izay ilain’ny ilany dia tsy maintsy omen’ny andaniny. Ny lamim-piarahamonina môderina. Manana filoha mpitondra ny fokontanin’ambodivoara. Masi-mandidy izy ao an-tanàna amin’ny lafin-javatra rehetra. Mahazo alalana avy amin’ingahy prezida vao mahazo manao lanonana na famoriam-bahoaka ao ambodivoara. Manana lefitra sy mpanolo-tsaina miisa 7lahy izy. Tamin’ny taona 2012 dia niforona ihany koa ny fikambanam-behivavy, tao an-toerana. Miara-mientana amin’ny vahoaka izy ireo amin’ny fampandrosoana ny tanàna. Mandray adidy tokoa eo amin’ny raharaha ara-tsôsialy ohatra ny latsa- kemboka amin’ny karaman’ny mpampianatra, miantoka ny tsihy sy ny fitaovana ilaina rehefa misy fivoriam-pokonolona na amin’ny fifaliana na fahoriana, miandraikitra ny fanadiovana ny tanàna, ny fifanohanana eo amin’ny resaka fampandehanana ny fiainana ao an-tokantrano toy ny hoe mamatsy vary amin’ny fotoam-pahavaratra, mampisambotra vola rehefa misy marary mafy miisa eo amin’ny 60 ny mpikambana ao anatiny. Tsara moa ny manamarika fa tsy mbola hita any an-toerana ny miralenta. Amin’ny fivoriam-pokonolona ohatra dia tsy mba manana anjara mandray fitenenana ny vehivavy. 1.2.2.4. Ny foto-pivelomana
Mpanao pôlitika. Fa taty aoriana, nanodidina ny taona 90 tany ho any, vao nisy ny gazety mpampahalala vaovao tsotra fotsiny izao, tahaka ny gazetiko, ohatra. Ny telonohorefy dia gazetin-kevitra politika, ka raha mamoaka vaovao izy dia tsy maintsy mifandraika amin’izay hevitra politika ijoroany izay no avoakany.
Izany hoe ny tanjon’ny fampianarana dia ny hamolavola mpianatra afaka mandala ny kolontsainy sady mandanjalanja izany manoloana ny an’ny hafa. Eo koa ny fanofanana azy hahafolaka ny teny eo amin’ny fanehoan-kevitra, ary hahay mitrandraka ny lahatsoratra amin’ny endriny maro samihafa. Anabeazana azy koa ny hahaizany mampiasa ny fahalalana azony eo amin’ny sehatry ny serasera sy ny fifandraisana ao amin’ny fiaraha-miaina sy fiarahamonina. Itaizana azy ihany koa ny hahatonga azy ho tia sy hahay hankafy ny literatiora sy ny kanto. Lahatsoratra notsongaina avy tamina asa soratra samihafa, toy ny tononkalo, ny tantara foronina, ny tantara tsangana, ny lahatsoratra fanadihadian-kevitra, nalaina tao amin’ny gazety tranainy no akora nampiasain’ny mpampianatra hoenti- mitrandraka ireo fahalalana sy fahaiza-manao rehetra ireo hatramin’izao. Koa raha mijery ny ankehitriny isika, moa ve ny lahatsoratra an-gazety mivoaka amin’izao vanim-potoana izao azo itrandrahana ihany koa io fandaharam-pianarana io ?
Toerana manana ny mampiavaka azy ny kaominina ambanivohitra tritriva ; mbola maro anefa no tsy mahafantatra ny zava-misy ao aminy, na dia ny tompon-tany aza. Antoka iray ahatongavana amin’ny tanjona kendrena ny fandrindrana ny fomba fiasa, dieny ety am-piandohana. Ato amin’ny fizarana voalohany no ampahafantarana sy anoritsoritana ny faritra misy ny kaominina tritriva, izay nanaovana fanadihadiana. Hojerena amin’izany ny toerana misy azy, ny lafiny sôsialy sy ny finoana ary ny tantara, ny lafiny toe-karena sy ny fizahantany. Mifandray amin’ny fahalalana mialoha ireo no ahafahana mandalina ny zava-misy iainan’ny mponina any an-toerana.
Efa maro tokoa ireo mpikaroka no nanao ezaka mba hanatsarana ny fampianarana ny taranja malagasy. Heverinay fa fanohizana izay efa vita izao ataonay izao na dia tsy tonga lafatra aza. Raha tiana anefa ny hanatsarana ny momba ny zavatra iray dia tsy maintsy fantarina aloha ny tontolo manodidina azy ankehitriny izay tsy inona fa ny zava-misy ankehitriny mifamatotra amin’ny fanabeazana ny tanora malagasy amin’izao vaninandron’ny fanatontoloana sy ny fandrosoana izao.
Fizarana 11 alahahady, 09 aôgôsitra 2009; lah 3633 niady saina fatratra rahary! Nanahy izy fa raha hiverina any antananarivo dia mety ho fongana tanteraka ny fananany! Raha hijanona aty ambanivohitra indray anefa dia tsy hisy mpikarakara ilay rahavaviny marary mafy satria mbola kely avokoa ireo zanany ary tsy hisy koa ny vola azony hampiasaina! Tsy fantatry rahary izay fotoana handehanan’ilay vadiny ho any am-pita satria tsy nambarany azy mihitsy. Tsy fantany akory aza na tetika nentiny nivarotana ny fananany fotsiny no nilazany fa handeha hitsabo ny reniny any am-pita izy. Tsy haritry rahary intsony ny tsy hanadihady, ka na dia noferana tsy hanontany ny momba an-drafozany aza izy, dia nisikotra ihany fa nanomboka oviana no narary ny reninao? Hoy izy tamin’ny vadiny angaha ianao dokotera no hanontany an’izany? Hoy ny valiny. Raha dokotera ianao, izay haha- salama ny rahavavinao atao mbola mihevitra ahy ho vady ve ianao sa inona no fiheveranao ahy? Hoy rahary nanomboka nisafoaka tsy fantatro! Hoy rangahy nihenjam-piteny. Raha tena vady ianao dia efa nanome taranaka ahy! Izao, tadiavinao laniana ho an’ny havanao ny fananana rehetra satria tsy hisy afaka handova an’ireo afa- tsy ireo zana-drahavavinao ireo. Aleo mba hitsaboako ny reniko izay tokony ho anjarako! Nanindrona mafy ny fon-drahary izany teny izany! Nigogogogo nitomany tsy nety nionona izy! Tsy nisy nampionona rahateo koa moa! Nikitroka taminy ny tany aman-danitra! Inona loatra re ny vintako andriamanitra ô? Hoy ny fitorehony. Izao vao tena tsaroany fa irery tanteraka izy! Kamboty tanteraka! Mahantra tanteraka! Teo amoron’ny hantsana mangitsokitsoka iray no nahitana azy tamin’iny hariva iny! Mbola vonton-dranomaso ny tavany! Niefonefona ny fofonainy! Vonona ny handao mandrakizay ny tany izy! Toa efa tazany nieloelo teny amin’ny rahona teny ireo malalany rehetra niandry ny fitsenana azy any amin’ny tontolo hafa noho ity tany vesaram-pahoriana ity! Nifofofofo mafy ny rivotra tamin’io toerana io! Toa tsy nandre na inona na inona afa-tsy ny fimamamamany tao an-tsofiny izy! Toy ny feon’ny any amin’ny tontolon’ny mandrakizay sahady no fihainoany azy! Nakipiny ny masony! Niha-nanantona akaiky kokoa ny moron’ny hantsana izy! Efa hatomotra sisa. Hatomotra tokoa! Tamin’izay indrindra anefa, toa nisy feo nibitsika mora taminy tao an-tsofiny nampatsiahy azy an’ireo teny famerimberin-drainy tao anatin’ireny fahoriana namaivay nodiaviny fahiny ireny aoka isika haharitra ny fitsapana fa andriamanitra tsy hanome zioga mihoatra noho izay zakantsika! Fahotana ny famonoan-tena ka tsy ho voavonjy izay manao an’izany satria tsy sitrak’andriamanitra! Nihiratra tampoka ny masony nahatsiaro an’ireo teny ireo! Ny fihiratan’ny masony no nahitany an’ity hantsana mangitsokitsoka efa vonona hitelina azy. Ary tsy hamela mahazo satria toy ny misy hery misintona azy hanatanteraka an’izay efa nokasainy! Fanina izy! Hitohy
Ireny ny tanora dia hifoha ny fitiavan-tanindrazana ao anatiny. Sakafon-tsaina vahiny no namokisana ny sain’ny ankizy sy ny tanora malagasy. Fehiny nihenjana mafy ny mpitondra teo amin’ny famoretana ny zanatany, indrindra fa taorian’ny raharahan’ny v. V. S. Hoy i charles ravoajanahary tsy sahy nikofoka intsony ny malagasy fa nampiharin-dry zareo mpanjana-tany, indrindra moa fa taorian’ny raharaha v. , ilay fitenenana hoe tsindrio fa lavo, tano fa azo. 62 nampitombo ny fahorian’ny olona ny fahafatesan’ny malagasy maro noho ny areti-mifindra. Manginy fotsiny ny fanafoanana ny gazety sy ny tsy fampianarana ny teny malagasy tany an-tsekoly. Voageja sy voafehy tamin’ny lafiny rehetra ny malagasy. Nisy fiovana kely anefa izany taty amin’ny 1922, na dia tsy lasa avokoa fa mbola teo ihany aza ireo mpitondra mpampijaly.
Ny atao hoe tombana ny tombana dia fomba isehoan’ny fampianarana. Ny mampiavaka ny tombana amin’ny fampitana fahalalana dia noho izy io ahafahana mamantatra ny fari-pahalalan’ny mpianatra. Azo lazaina ho tetezana avy amin’ny fahalalana voafehy mankany amin’ny fahalalana vaovao ny tombana. Raha izay no fehin-kevitra iaingana, ny tombana dia fomba ahafahana mamantatra ny fari-pahafehezan’ny mpianatra. Mifameno amin’izay, raha raisina ho tetezamita eo amin’ny sehatry ny fahalalana ny tombana, dia azo raisina ho dingana ahafahana mamantatra ny firoson’ny fampianarana koa izany izy io. Tsy famantarana ny fari-pahalalan’ny mpianatra ihany ny tombana. Fomba ahafahan’ny mpampianatra mamantatra ny fivoaran’ny fampianarana ataony ny tombana, raha afaka miroso amin’ny fampianarana izy, na misy fahalalana tokony hiverenana. Ny tombana dia manana fahefana hampandini-tena ny mpampianatra ny amin’ny fampianarana vitany. Aorian’ny fahavitan’ny tombana dia miara-tsikaritra ny fari-pahafehezan’ny mpianatra sy ny fahombiazan’ny fampianaran’ny mpampianatra. Ny tombana ihany koa dia fomba hamantarana ny fahatraran’ny tanjona. Voakasika ao anatin’izany ny tanjona hita ao amin’ny fandaharam-pianarana sy ny tanjona napetraky ny mpampianatra. Ny tombana irery ihany no fomba ahafahana manamarina ny fahatraran’ireo tanjona ireo.
Zahao ny momba io ao amin’ny fizarana i , 1.2 202 zahao b. A. M, n 4, 4ème trimestre 1902 tak.157, procès -verbal de la séance du 13 novembre 1902. Nomarihin’i h. Randzavola taty aoriana, ao amin’ny mpanolo-tsaina 1925 tak. 135-138 fa hitako fa mifanaraka indrindra amin’ny ortografy ao amin’ny baiboly protestanta ny ortografy nanaovan’ny katolika azy, edisiona 1924 talohaloha kely dia samy nitana mafy ny heviny ny mpampianatra katolika sy protestanta, ny amin’ny ortografy tokony harahina, ka samy hafa dia samy hafa ny soratra nataon’izy roa tonta ; ankehitriny kosa dia mifanatona izany, ka efa itovian-kevitra izao ny amin’ny ortografy tokony harahina. 203 zahao ny momba izany amin’ny ortografy ao amin’ny baiboly protestanta ny ortografy nanaovan’ny katolika azy, edisiona 1924 talohaloha kely dia samy nitana mafy ny heviny ny mpampianatra katolika sy
Ny comparaison dia fanoharana. Izany hoe sady ahitana ny oharina no ahitana ny anoharana, fa misy kian-teny enti-manohatra toy ny na tahaka ny na sahala amin’ny ahitana izany avy ireto manaraka rehetra ireto; sarin-teny mampiavaka ny ohabolana izany. Ao anatin’izay dia misy ny comparaison mandoko ny vokatra ateraky ny fitenin’ny olombelona. Eo ihany koa fampiasana ny comparaison mandoko ny zavatra tsara sy ratsy ataon’ny olombelona. Ary tsy latsa-danja amin’izay ihany koa ny fanehoana ny ohabolana amin’ny maha ohabolana azy.
Samy manana ny teny fanompana fampiasany ny lehilahy sy ny vehivavy ary ny zaza. Ny teny fanompana ampiasain’ny zaza no miavaka indrindra amin’izany. Ny teny fanompana ampiasain’ny lehilahy sy ny vehivavy mantsy dia ny voambolana ampiasaina no manavaka azy. Ny teny fianianana izay manana endrika ompa no ahitana taratra ny fahasamihafan’ny teny fanompana tenenin’ny lehilahy sy ny vehivavy; ny fampifoterana ny teny amin’ny olom-pady no endrika isehoan’ilay teny amin’izany. Rehefa manao fianianana ny olona iray dia manompa ny tenany amin’ny alalan’ny fampifoterana ny tenany amin’ny olom-padiny izy. Misy ireo teny fianianana izay manana endrika ompa. Ny fampifoterana ny tena amin’ny olom-pady no endrika isehoan’ilay teny amin’izany; izany hoe rehefa manao fianianana ny olona iray dia manompa ny tenany amin’ny alalan’ny fampifoterana ny tenany amin’ny olom-padiny. Miankina amin’ny fitrangan’ny voambolana no ahafantarana na lehilahy na vehivavy no miteny.